Kommer man fra Frederikshavn, Thisted eller Hobro for at handle i Aalborg Storcenter, tænker man sig nok om en ekstra gang i disse dage. Aalborg Storcenter gør derfor en ekstra indsats for at fastholde kunderne. Man kan derfor fra onsdag klokken 10 få betalt 50 kroner af benzinregningen, når man handler for mere end 500 kroner. -	Vi ved, at de kunder, der bor langt fra centret, køber stort ind de fleste gange, de besøger os, siger center manager Niels Adolfsen. Kan sætte sig i kundernes sted Prisen for benzin lå på 13 kroner per liter i 2021, men nu har den sneget sig op cirka 18 kroner. Derfor håber center managerens, at gavekortet kan få kunderne til at fortsætte med at komme i centeret, da det nogenlunde vil dække den ekstra udgift. -	Vi kan sagtens sætte os i vores kunders sted, for vi mærker selv de stigende priser på benzin, hver gang vi selv tanker. Det her er vores måde at tage toppen af benzinprisen for vores kunder, siger Niels Adolfsen. 2000 gavekort uddeles Aalborg Storcenter har kunder fra hele Nordjylland, og man har købt 2000 gavekort, til de kunder der som sagt køber for mere end 500 kroner i centret. Gavekortet kan kun indløses på OK’s tankanlæg, og der er desuden krav om at kunne fremvise bon eller bonner fra samme dag, og at man har downloadet Aalborg Storcenters app. -	For at prøve at tilgodese dem, der kører længst, har vi besluttet, at der skal købes for mere end 500 kroner ved samme besøg i centret, før man kan få et gavekort, siger Niels Adolfsen.

Opsummering:
På grund af stigende benzinpriser vil storcenteret i City Syd forsøge at holde på kunderne ved at uddele gavekort på 50 kroner til benzinregningen.